
Magyar Ipari Karbantartók Szervezete                                                                     

Magyar Ipari Karbantartók Szervezete                                                                     [image: ]15

[bookmark: _Hlk497400119]
[bookmark: _GoBack]VESZÉLYES ÜZEMEKBEN TÖRTÉNT BALESETEK ÉS ÜZEMZAVAROK NEMZETKÖZI TAPASZTALATAI


Mottó: Akkor kell megjavítani a tetőt, amikor süt a nap


Az Európai Unió bizottságának támogatására működő, tudományos szervezet (Institute for Protection and Safety of the Citizen) rendszeresen összegyűjti és értékeli az EU tagországainak veszélyes üzemeiben előfordult baleseteket és súlyos következménnyel járó eseményeket. Az intézet által értékelt események száma meghaladja a 800 darabszámot. Az üzemzavarok feldolgozása és publikálása egy mindenki által elérhető adatbázisban (eMARS) történik. Az intézet rendszeresen megjelentett tematikus bulletineket (MAHBulletin), amelyekben összefoglalja a tapasztalatokat az eseményeket kiváltó okcsoportok szerint.  Az alábbiakban a korróziós okcsoport és az öregedés kezelés szerinti bulletinekben  összegyűjtött balesetek és azok tanulságai kerülnek ismertetésre.

Korrózióval kapcsolatos események a petrolkémiai iparban:
1., esemény
[bookmark: _Hlk495481332]Az esemény megnevezése: 
Olajfinomító üzem
Az esemény leírása:
Egy szénhidrogént szállító cső eltört, amelynek következtében nagy mennyiségű éghető folyadék és gáz jutott ki a környezetbe. A helyszínen dolgozó 19 alkalmazott került veszélybe. Két perccel később a kikerült éghető anyag begyulladt a dolgozókat sikerült kimenteni a veszélyeztetett területről. A meggyulladt szénhidrogén folyamatosan égett. Az égés termékek, amelyeknek összetétele nem volt ismert veszélyeztették az üzemtől 2 km távolágban lévő települést.  Az eseményt követő hetekben 15.000 embert kellett orvosi ellátásban részesíteni a légszennyezés miatt. Húsz lakos kórházi ellátásban is részesült. Az olajfinomítóban történt baleset következményeinek elhárítása miatt az üzem 8 hónapig nem termelt.

[bookmark: _Hlk495499801]Az eseményt kiváltó okok:
Az esemény közvetlen okaként a nem megfelelő üzemeltetés került azonosításra. Az üzemeltetőknek elkerülte e a figyelmét több, a csővezeték mechanikai állapotára vonatkozó körülmény.
· [bookmark: _Hlk495479932]Az elvégzett vizsgálatok megállapították, hogy a szulfidos korrózió miatt a csővezeték elveszítette az eredeti falvastagságának 90 %-át közvetlenül a törés környezetében. 
· Habár az üzemeltető személyzet ismerte a  szulfidos korrózió jelenlétét az üzemben, azonban annak kockázatáról  nem adott jelentést a döntés hozók felé. Annak ellenére, hogy szakmai körökben  ismert volt, hogy az olajfinomító üzemekben az egyik legjelentősebb korróziós folyamat a szulfidos korrózió, nem végezték el az előzetes üzemzavari kockázat értékelést, megvizsgálva a lehetséges hatásokat.
· [bookmark: _Hlk495480688]Négy csőrendszer, amely a meghibásodott csővezetékhez hasonló feladatokat lát el nem megfelelően volt létesítve negyven évvel korábban, ASTM  A53B szénacél  jelű anyagminőséget használva. A szénacél anyagra vonatkozóan nem volt előírás a minimum szilikon tartalom meghatározása. A szénacél anyag gátolja a korrózió kialakulását, amennyiben a  szilikon összetevő nagyobb mint 0,10 wt%.  A  csővezeték állapot felügyeleti program  nem vette figyelembe a valós anyag minőséget, arra volt alapozva, hogy az alkalmazott anyagok nagy korrózió tűréssel  rendelkeznek. Emiatt a  vizsgálati periódus nem megfélően lett meghatározva. Ez a hiányosság okozta, hogy szulfidos korrózió hatásai hosszú ideig rejtve maradhattak. 
[bookmark: _Hlk495500837]Az esemény tanulságai:
· Az olajfinomító üzemek  esetében a gyors korróziós folyamatoknak nagyobb a kockázata a jelenlévő korróziós összetevők és a nyersolaj  miatt. Számos korróziós mechanizmus beleértve a szulfátosodást, összefüggésben van a nyers olaj jelen lévő kén összetevőivel (például ammónia és  kénhidrogén) és a technológiai folyamatok paramétereivel. Emiatt az üzemzavarok kockázat elemzéseinek értékelnie kell a korróziós sérülékenységet beleértve a gyártási folyamatok során fellépő hőmérséklet és nyomás ingadozásokat és a  nyers olaj összetételét. 

· A megfelelő szemlélet kialakításához létre kell hozni egy eljárás rendet, amely előírásokat rögzít a szakemberek számára a kockázat menedzsment alkalmazásához.    A kockázat értékelésben   meg kell, hogy határozza  azokat a csőszakaszokat és kritikus berendezéseket, amelyek jelentős szerepet játszhatnak a lehetséges balesetek előfordulásában. Az elvégzendő vizsgálatok terjedelmét és gyakoriságát ezek figyelembe vételével kell kialakítani. 

· Hasonlóképpen létre kell hozni egy karbantartási és ellenőrzési eljárásrendet, amely kiemelt figyelmet fordít az öregedés kezelésre főként a 20 évnél régebben létesített rendszerek és rendszer elemek esetében.


· Az eredeti létesítés során, illetve a végrehajtott módosítások alkalmával keletkezett dokumentációkat elérhetővé kell tenni és ki kell alakítani egy berendezés integritás programot. Amennyiben a teljes dokumentáció nem áll rendelkezésre úgy konzervatív megközelítést kell alkalmazni a kritikus rendszerek vonatkozásában, amelyek jelentős hatással vannak a baleseti kockázatokra. A berendezés történetre vonatkozó hiányzó információk pontosításához átfogó teszt programokat és rendszeres monitorozást szükséges végrehajtani.   

2., esemény
Az esemény megnevezése: 
Olajfinomító üzem
[bookmark: _Hlk495503004]Az esemény leírása:
[bookmark: _Hlk495500580]Egy 20 mm átmérőjű 31 bar üzemi nyomású csővezeték  ( megengedett falvastagság 5 mm) a technológia felső részében volt installálva 1992-ben. A csővezeték feladata volt összegyűjteni a   technológiai folyamatok során keletkező propán és bután gázokat. Az üzem vezénylőtermében dolgozó szemtanúk elmondása szerint a technológiai folyamatok normál paraméter szerint zajlottak, amikor a csővezeték hirtelen felrobbant. A robbanás hatására a vezénylő teremben rázkódást éreztek és fekete füstfelhő képződött.  A csővezeték törési pontja egy könyök idomnál következett be, nem messze a kompresszor lefúvatót ágától.  
Az eseményt kiváltó okok:
A kivizsgálás során feltárásra került, hogy a csővezeték belső falán korróziós nyomok voltak detektálhatók. A lyukadás a hőhatásnak kitett hegesztési zónában volt található. Az elvégzett falvastagság mérések alapján feltárásra került, hogy az előírt minimális falvastagságnál legkisebb érték a hegesztés környezetében volt mérhető. Az üzemnek volt állapotfelügyeleti programja, azonban a kompresszor lefúvató ágát nem azonosították különösen érzékeny területként. Megemlítendő, hogy az üzemzavarban érintett csőszakasz egy nehezen megközelíthető helyen volt vezetve, amely közrejátszott abban, hogy nem kapott jelentőséget a korábbi állapotfelügyeleti vizsgálatok során.
Az esemény tanulságai:
A potenciális meghibásodási helyek beazonosításának kiemelt figyelmet kell fordítani a csővezetéki gyorsított korróziós pontokra különös tekintettel a csővezetéki könyök szakaszokra, a „T” idomokra és a hegesztési helyekre. A felsorolt csőrendszeri elemek nagyobb sérülékenységet mutatnak a fellépő mechanikus feszültségek, a rezgések, a nagy külső szél terhelések és elárasztások esetén. Kiegészítőleg meg kell említeni, hogy a könyök és csatlakozó idomokat igénybe vehetik eróziós, korróziós folyamatok és a normálistól eltérő közeg áramlások.
· Ki kell emelni, hogy a hegesztés során fellépő anyag szerkezeti változások növelhetik a korróziós veszélyt a hegesztés környezetében.
· Az állapot felügyeleti programokat az előfordult üzemzavarok értékelései alapján azonosított kockázatokra kell alapozni, és a vizsgálatok gyakoriságát módosítani szükséges, ha a  cső falvastagságok elérték a kalkulált elfogadható értéket.  
· Nehezen megközelíthető helyszíneken nem lehet megfelelő vizsgálati mód a szemrevételezéses vizsgálat. A nehezen elérhető helyszíneken a vizsgálatok gyakorisága elmarad a követelményektől.  Abban az esetben, ha csővezeték nehezen megközelíthető ki kell alakítani olyan vizsgálati módszert, amely feltárja a korróziós állapotot és kiválthatja a nem hatékony vizuális vizsgálatot.   
[bookmark: _Hlk495506394]3., esemény
Az esemény megnevezése: 
Hidrogénkrakkoló egység 
Az esemény leírása:
Egy „T” idomnál lépett fel lyukadás a  hidrogénkrakkoló egység léghűtő berendezésénél a nagynyomású oldalán. A tömörtelenség hatására gyors nyomás csökkenés történt.  Rövid idővel később, a kiáramló gáz ismeretlen gyújtó forrás hatására begyulladt. Ezt követően robbanás majd tűz keletkezett.  A hidrogénkrakkoló termelése 30t hidrogén és 150 t könnyűszén valamint 5,5 t kénhidrogén volt. A robbanás és a tűz hatására a termelő egység lényeges részei megrongálódtak. 24 dolgozó könnyebben megsérült és a baleset következményeként a gyártó egység hét hónapig nem termelt.  
[bookmark: _Hlk495509422]Az eseményt kiváltó okok:
Az esemény kiváltó oka a léghűtőnél fellépett eróziós-korróziós hatás volt, amelyet az egység megnövelt teljesítménye idézett elő. A megnövelt teljesítmény lehetséges következményei nem voltak előzetesen elemezve, mert a vezetésnek nem volt megfelelő a biztonság irányú elkötelezettsége. 
[bookmark: _Hlk496083312]Az esemény tanulságai:
· A tervezési paraméterektől eltérő, növelt volumenű termelés indokolta volna, hogy a vezetés előzetesen elemezze a változás potenciális hatásait.  A változások értékelésének szabályozott eljárásnak kell lenni a veszélyes anyagokkal foglalkozó vállalkozásoknál. Az értékelésnek magába kell foglalnia a korróziós kockázatok feltárását, különös tekintettel a már ismert kiemelt korróziós kockázattal járó rendszerekre, és rendszerelemekre. 
· Abban a speciális esetben, ha az egység kiemelt korróziós kockázatokat hordoz hidrogén és hidrogén származékok jelenléte miatt, kiemelt figyelemmel kell lenni a „T” idomok és a csővezetékek elhelyezkedésére, a rendszerek konfigurációjára. 
· A korrózió felgyorsulását eredményezheti a hőmérséklet intenzitása és változása   hűtő egységeknél és a hőcserélőknél.  Az üzemeltetőknek kiemelt figyelemmel kell leni a felsorolt speciális technológiai hatásokra és ezeket a feltételeket be kell építeni a baleset megelőzési kockázat értékelésekbe.
· [bookmark: _Hlk495505869]A veszélyes anyagokkal foglalkozó üzemekben fel kell tárni azokat az egységeket, amelyek sérülékenyek a gyors korróziós folyamatokkal szemben, ilyenek lehetnek a krakkoló egységek. Az üzemeltetőknek szisztematikusan értékelni kell a gyors korróziós folyamatokkal szemben sérülékeny berendezéseket, tartályokat és csővezetékeket. 
· A baleset megelőzési kockázat értékelésekben fel kell sorolni és elemezni kell az összes kritikus berendezést azok elhelyezkedését és funkcióját a technológiában, továbbá rögzíteni kell ezen  berendezések  historikus adatait és eseményeit. 
4., esemény
Az esemény megnevezése: 
Szabadéri csővezeték lyukadás  
Az esemény leírása:
Lyukadás volt azonosítva egy csővezetéken két méter távolságra egy földalatti vasútvonaltól. A csővezeték egy nyersolaj tartálytól indult kapcsolódva az olajfinomító üzemhez. A csővezeték része volt egy 102 csővezetéket tartalmazó kötegnek, amelyet három különböző társaság használt nyersanyagok transzportálására és a késztermékek szállítására (folyékony és gáznemű szénhidrogén közegek), valamint az üzemeltetéshez szükséges segédanyagok ( nitrogén, víz és gőz vezetékek) biztosítására. A csőrepedésben érintett vállalat döntött a lyukadás megszüntetéséről. Fedőlapos ideiglenes tömítő lap alkalmazásáról döntöttek tömörtelenség a lokalizálására. A munkások lebontották a csővezeték szigetelését. A szigetelés eltávolítása utána a szénhidrogén közeg kifolyása megnövekedett,  és beáramlott a vasúti alagútba. 30 mm hosszú csőtengely irányú repedés került feltárásra. A kifolyt szénhidrogén nyomán egy kisebb tó alakult ki  az alalagútban a lejtős terepen, 60 méterre a repedés helyétől. A levegőben egy gázfelhő alakult ki, amely begyulladt az alagútban tűz keletkezett.  Tíz személy megsérült,  és kórházba került a tűz következményeként. A vasúti alagutat 48 órára le kellett zárni és egy felszíni kapcsolódó út 53 napig volt lezárva. Az olajfinomító azonnal leállításra került. A termelés kiesés miatt felmerült kár értéke 110.000.000 euro volt. 
[bookmark: _Hlk497121257]Az eseményt kiváltó okok:
A baleset kivizsgálása feltárta, hogy a csővezeték palástja perforálódott korróziós hatások miatt. 
A kialakult repedésnél több tényező játszhatott szerepet:  
· külső hatás okozta sérülés a csővezeték felületén (tengeri sós levegő és pára jelenléte)
· anyaghiba
· kritikus üzemeltetési kondíciók 
Az üzemeltetők nyilatkozata szerint az előírt ellenőrzések korábban elvégzésre kerültek. Az utolsó ellenőrzés az esemény bekövetkezése előtt   egy évvel megtörtént. 
Feltárásra került, hogy a csővezeték 40 évvel korábban létesült, továbbá, hogy a csővezetéket 4 évvel korábban vásárolta meg a jelenlegi üzemeltető. A csővezetékre vonatkozóan nem állt rendelkezésre műszaki információ és jelentés az elvégzett karbantartásokról a megvásárlást megelőző időszakról. 

[bookmark: _Hlk497121285]Az esemény tanulságai:
· Az állapot felügyeleti felülvizsgálatoknak nem csak a szabvány követelményeknek kell, hogy megfeleljenek, hanem figyelembe kell venni a csővezetékek és kapcsolódó berendezések speciális környezeti körülményeit és a tulajdonjogi, felelősségi relációkat.  A sérült csővezeték nagyon elöregedett, létesítése negyven évvel korában történt. A fektetési körülmények miatt érintkezett a talajjal és a tengeri levegő sós pára lecsapódásával.
· A csővezeték jelentős része az olajfinomítón kívül helyezkedett el, amely növelte a kockázatát annak. hogy az üzemi személyzet nem fordított kellő figyelmet a műszaki állapot monitorozására, vagy elkerülte a figyelmét az állapot romlása.
· A korrózió védelem állapotának ellenőrzését a személyzetnek szisztematikusan ütemeznie kell, a baleseti kockázati eljárásrend figyelembe vételével.

A korrózió okozta balesetek tapasztalatai alapján levont álltalános megállapítások:     
· A nem megfelelően kezelt korróziós hibák veszélyes anyagok környezetbe történő kijutását eredményezik, ennek következményeként csökkenhet az üzem termelékenysége és jelentősen csökkenhet a technológiai rendszerelemek megbízhatósága.
· A bemutatott események kockázatot jelentettek a munkavállalókra és a lakosságra egyaránt. Az európai országok által 1984 óta jelentett 137 olajfinomítóval kapcsolatos súlyos esemény 20%-a korróziós okokra volt visszavezethető.  
· Az olajfinomítóknál, mint veszélyes üzemeknél a korróziós faktor kiemelt kockázati tényező, mert a technológiában számos agresszív anyagot kell alkalmazni. További kockázati elem a korrózió kezelésében, az üzemek fizikai méretei és elhelyezésük környezeti körülményei. Az olajfinomítók üzemeltetési feltételei mind normál, mind extrém körülmények között teret biztosítanak a korrózió kialakulására, és olyan esemény láncok kialakulására, amelyek súlyos balesetekhez vezethetnek. 
· A korrózió előfordulhat általános állapot romlás következményeként nagy terjedelemben, vagy helyi lokális megjelenésként. Az Amerikai Petróleum Intézet kiadványa (API 571) szerint a korróziónak 25 ismert hatás mechanizmusát lehet azonosítani. Ezen felül még 11 speciális előfordulást lehet azonosítani tipikusan az olajfinomítók esetében. Más kiadványok, amelyek az öregedés kezeléssel foglalkoznak, korróziót, mint jelentős közreműködő okot azonosítják a csővezetékek favastagság csökkenésének kialakulásában és a csőtörések előfordulásánál. 
· Az általános korrózió a csővezeték vagy berendezés jelentős felületi hányadán, vagy akár a teljes felületen is kialakulhat, ezzel előidézve az anyag elvékonyodását. Az általános korrózió beazonosítása, annak kialakulásának kezdeti szakaszában vizuálisan könnyen elvégezhető.  Azonban azokban az esetekben amikor a csővezeték az üzemen kívül nagy távolságban helyezkedik el, vagy föld alatt. illetve/ vagy teljesen fedett csatornában kerül lefektetésre, a vizuális ellenőrzés megfelelő ciklusa nehezen biztosítható.  Ezekben az esetekben az általános korrózió is feltáratlan maradhat. 
· A helyi korróziós pontok beazonosítása és feltárása csak célzott és speciális vizsgálatokkal végezhető el. Emiatt a feltáratlan helyi korróziós pontok súlyosabb kockázatot jelentenek és az általuk okozott tömörtelenségek minden előjel nélkül következnek be, akár már viszonylagosan rövid üzem idő után. Tipikusan ezek a helyi korróziók csatlakozási pontoknál, hegesztési váratoknál, illetve a festett felületek alatt vagy szigeteléssel fedett részen fordulnak elő.  
· A feszültség korrózió okozta törések szintén a helyi korróziós előfordulások csoportjába sorolhatók. A hidrogén okozta ridegedés, és a feszültség okozta ridegedés,  miatt bekövetkező csőtörések nem sorolhatók a korróziós hatások közzé, bár a károsodás következményei hasonlóak. A különböző jelenségek,  miatt bekövetkező hibák pontos okát nem könnyű azonosítani, de alapos elemzéssel feltárható a korrózió okozta hibajelenség.
· A korrózió kialakulásának alapvető oka az anyag folyamatos kitettsége a technológiai folyamat hatásainak. A korróziós oxidációs folyamatot erősíti a vizes környezet, amely savas összetevőket hoz létre. A korróziós alakzat  az anyagra jellemző megjelenési forma lehet, amelyet minták alapján jól be lehet azonosítani. A korróziós formák ismétlődése egy adott területen, a rendszer elemek meghatározott illesztési pontjainál, agresszív közeg jelenlétét detektálják.  
· A korrózió okozta események értékeléseinek tapasztalatait   vissza szükséges csatolni a biztonsági irányítási rendszerbe. A veszélyes üzemekben bekövetkezett események feldolgozásáért felelős nemzetközi intézet (JRC MAHB) értékelése szerint a korrózióval kapcsolatos tapasztalatok hasznosítása kevésbé volt jellemző, bár az összes esemény 60 %-ánál rögzítésre került, hogy az életartam meghatározott idejétől a kockázat kezelésénénél figyelembe kell venni a korrózió okozta potenciális kockázatokat.
Az intézet értékelése szerint a korrózió kezelésre vonatkozóan a biztonsági irányítási rendszer hiányosságait négy különböző kategóriába lehet csoportosítani:
1. Nem megfelelő elemzése a tervezési és létesítési kockázatoknak
2. Nem megfelelő értékelése a technológiai módosításoknak, és humán erőforrás változásoknak 
3. Hiányosságok az ellenőrzések és ciklikus vizsgálatok tervezésében 
4. Nem megfelelő azonosítása az előforduló veszélyeknek és kockázatoknak különös tekintettel a karbantartások és javítások biztonsági hatásaira, illetve a hiba keresés és baleset következmény kezelés területeire. 
Ezen észrevételek mellett az intézet megjegyezte. hogy a korrózió menedzsment a legjelentősebb kihívás jelenleg a petrol-kémiai társaságok vonatkozásában. A társaságok erőfeszítést tesznek a korrózió okozta kockázatok azonosítására. Azonban nem minden aspektusa került felismerésre a kockázatoknak, így nincs értékelve a teljesítmény és a termelés növelés hatása. További kockázat növelő tényező lehet a tapasztalt személyzet hiánya, a technológiai ismeretek hiánya és a berendezések öregedése. 
Az események előfordulási gyakoriságát és a következmények súlyosságát csökkentheti, ha a társaságok alkalmazzák a kockázat alapú ellenőrzéseket és karbantartásokat továbbá, ha bevezetik a berendezések élettartam gazdálkodását. 

A biztonság szint növelésére erőfeszítéseket kell tenni a vezetésnek a biztonsági kultúra emelésével és külső benchmarking tapasztalatok hasznosításával az üzemeltetés területén.  A társaságoknak törekedni kell a biztonsági kockázatok folyamatos csökkentésére, a szervezeti struktúra folyamatos fejlesztésével, amely biztosítja a folyamatok javítását, a feladat és felelősség kompetenciák egyértelmű deklarálást.

Öregedéssel kapcsolatos események a vegyiparban:
Az ipari tevékenységek során előforduló öregedési folyamat egy olyan jelenség, amely a világ bármely területén és technológiai környezetében előfordul. Az öregedési folyamatban érintve vannak a berendezések, a technológiához kapcsolódó szervezési folyamatok és a kiszolgáló személyzet.  Az öregedési folyamat hibás megközelítése, ha csak a berendezés vagy az üzem korosodása szerint indulnak állapot felügyeleti programok.
1., esemény
Az esemény megnevezése: 
Kavitáció keltette rezgési folyamatok  
Az esemény leírása:
[bookmark: _Hlk497121769]Egy speciális gumigyárban a személyzet hexane oldat tömörtelenséget észlelt egy üzemelő szivattyú szívóoldali karimás kötésénél. A kiáramló hexane permet meggyulladt egy elktrosztatikus feltöltődés hatására és tüzet okozott.  A szemrevételezés során megállapításra került, hogy a peremes kötés laza volt a szivattyúnál fellépő magas rezgés érték hatására.  A esemény bekövetkezésekor az üzemi személyzet végrehajtotta az előírt technológiai utasításokat. A hexane oldatot leürítették a  rendszerből egy kármentő tartályba és a technológiai rendszert átöblítették és végig ellenőrizték. A  környezetbe kijutó gyúlékony közeg begyulladásának és égésének következményeként jelentős anyagi kár keletkezett. A technológia helyreállítása és a javítás alatt kiesett termelés  nem tervezett költségeket jelentett a vállalkozásnak. 
[bookmark: _Hlk497130001]Az eseményt kiváltó okok:
Az esemény közvetlen oka a karimás kötés tömörtelensége volt, amely a gyúlékony folyadék kiáramlását okozta. Az üzemelés során nem került feltárásra, hogy a szivattyú kavitálása  a megengedettnél nagyobb helyi rezgés növekedést okozott, amely a kötés lelazulásához vezetett. A kiáramló hexane permet meggyulladt egy elktrosztatikus feltöltődés hatására és tüzet okozott.  
· Az esemény kivizsgálása feltárta, hogy a kavitációs jelenséget a személyzet nem tárta fel időben. A kavitáció pontos oka nem volt beazonosítható, de feltételezhető, hogy a szivattyúnál fent álló kopások és a tervezési hiányosságok együtt okozhatták az áramlási anomáliát. 
· Megállapításra került, hogy a fellépett rezgések alkalmasak voltak a karimás kötés  lazulás kialakulásához.
· A kavitáció kialakulásához hozzájárulhatott, hogy a szivattyú által szállított közeg ( hexane oldat) kirakódhatott a cső falra , illetve a  szivattyú szívócsonkjánál egy szűkító volt beépítve. 
 

[bookmark: _Hlk497216157]Az esemény tanulságai:
· A technológiában fellépő magas rezgések növelik a a tömörtelenség kialakulásának kockázatát a csatlakozó elemek tömítéseinek fellazulásával. 
· Kiemelt figyelmet kell fordítani a magas rezgés értékekkel üzemelő berendezésekre, rendszer elemekre, különös tekintettel  a szivattyúkra. 
· A javító intézkedéseknek ki kell terjedni a kockázatok csökkentésére, ütemezett rendszer vizsgálatok végrehajtásával.
· Kiemelt figyelmet kell fordítani a kis átmérőjű csővezetékek magas rezgés értékeire, amelyek  fáradásos töréshez vezethetnek. 
· Rezgés diagnosztikai rendszert és kapcsolódó eljárás rendet kell működtetni, amely alkalmas beazonosítani az eltéréseket és beavatkozásokat kezdeményezni.
· A kezelő személyzetnek megfelelő ismerettel kell rendelkezni a kavitáció kialakulásának körülményeiről. A részleges szívó oldali eltömődések, áramlástechnikai problémák nyomás fluktuációt okozhatnak a szivattyúk üzeme során.

2., esemény
Az esemény megnevezése: 
Beton állapotromlás  
Az esemény leírása:
Egy  tároló tartály, amely 16.300 t 96%-os kénsavat tartalmazott megrepedt. A teljes tartalma a tartálynak kifolyt és elárasztotta a közeli rakodó dokk járófelületei. A baleset következményei jelentősek   voltak. A kikötő környezetében  a  kén kikerülés súlyos hatással volt a kikötő élővilágára. Amikor a kén találkozott a sós tenger vízzel ezotermikus folyamat következett be. Az így kialakuló agresszív felhő hidrogén kloridot tartalmazott. A szennyező felhőt a szél tovább vitte a tengerpart mentén. Szerencsére a szélirány változás miatt a felhő elkerülte a lakott településeket és a tenger felé fordulva felhígult.  A kiömlés következtében 2000t kénsav maradt a kikötő területén 100.000 m2 területen került a talajba. 
[bookmark: _Hlk497217972]Az eseményt kiváltó okok:
A baleset oka egy lyukadásra vezethető vissza, amely a feszített beton technológiával készült tartály föld alatt fektetett hűtőközeg csővezetéken keletkezett. A csővezeték tömörtelenség hatására a talaj a csővezeték környezetében, a kénsav tartály alatt erodálódott. Az elhordott talaj csökkentett a tartály aljának az alátámasztását. A hűtőközeg csővezeték tömörtelenségét feltehetően    korrózió okozta, amelyet a tartályból kiszivárgó sav idézett elő. 
· A baleset egy hosszú idejű kénsav szennyezési hatást idézett elő, de a pontos kitettségi időt nem lehetett meghatározni.
· A hibás csővezeték hosszú időn keresztül volt használva úgy, hogy a személyzet nem gyanította a leromlott állapotot. A csővezetéken elvégzett vizsgálatok a cső külső felületén mutattak ki jelentős korróziós hatást. A cső belső korróziója minimális volt. A beton tartály feltárt felületein jelentős korrózió mutatkozott a vasbeton részeken. 
· [bookmark: _Hlk497215813]A német építészeti szabvány ( DIN 4030) és a vele megegyező európai szabvány ( EN260) előírásai alapján degradáció fordulhat elő a betonban, ha a körülötte lévő víz ph-ja ≤ 5,5, és még erősebb a romló hatás , ha a  víz  ph-ja ≤ 4,5 értéknél. Tizenöt évvel korábban a beton tartály aljánál egy szivárgás beazonosítható volt,  amikor az egyik mintavevő helyen a vízben mért ph értéke 4-es értékű volt. Ezt a mért értéket az üzemeltető nem értékelte úgy, hogy komoly károsodás történhetett a betontartály alapjában. 
Az esemény tanulságai:
· A feltárt külső korrózió a hűtőközeget továbbító csőnél alátámasztja azt a feltételezést, hogy az agresszív sav már korábban szivárgott a betontartályból. A kiszivárgó kénsav a betonból kioldotta a cement kötőanyagot. Ezáltal a tartály alja nem volt alkalmas a kénsav szivárgás mentes tárolására.
· Az üzemeltető nem monitorozta és ellenőrizte rendszeresen  az elszennyeződött környezetét a betontartálynak, csökkentve ezzel a súlyos baleset előfordulásának valószínűségét. 
· Számos karbantartási stratégia rendelkezésre áll a föld alatt fektetett csővezetékek állapot ellenőrzésére, arra az esetre amikor fent áll a veszélye a csővezeték gyors degradációjára. A csővezetékeket indokolt megvizsgálni  a mechanikai stabilitás szempontjából, és  hidraulikus állapot vizsgálati módszerek is rendelkezésre állnak. A csővezetékek védelmére kialakíthatók külső mechanikai védelmek ( cső a csőben fektetés vagy héjazás)   olyan fektetési helyeken ahol fent áll a kockázat, hogy a kialakuló tömörtelenség súlyos következménnyel járhat. 
3., esemény
Az esemény megnevezése: 
Berendezés állapotromlás  
Az esemény leírása:
Egy robbanás történt granulátum szárítást végző társaságnál. A gyár robbanó anyagot ( diazodinitrophenol) gyártott.  A robbanás hatására a gyártó sor megsérült az épület ablakainak üvegezése összetört. A robbanásban emberi sérülés nem történt, mert az üzem lényegében automatikus üzemben dolgozott. A személyzet távoli helyről irányította a technológiát. 

 Az eseményt kiváltó okok:
Az esemény pontos okát nem lehetett meghatározni. Az üzemeltető két lehetséges szcenáriót vizsgált:
· [bookmark: _Hlk497218733]Az egyik verzió szerint, a  diazodinitrophenol)  a granulátum szárító adagoló részénél történt meghibásodás és egy tapadás elősegítő anyag hatására nem történt meg  a folyamatos továbbítása a robbanó képes anyagnak. Az akadozó anyag továbbítás során súrlódásból eredő hőfejlődés idézte elő a gyulladást és az azt követő detonációt.
· A második verzió szerint, vas rozsda keveredett diazodinitrophenol-lal a granulátumot készítő berendezésbe és az ott fellépő súrlódás idézte elő a gyulladást és az azt követő detonációt.

Az esemény tanulságai:
· Annak ellenére, hogy az olajfinomítóknál jól ismert a korrózió káros hatása, a robbanó anyagokat gyártóknál a korrózió veszély kockázata nem tudatosult.
· A robbanó anyag gyártásban bekövetkezett esemény rámutatott arra, hogy a korrózió nem csak a berendezések funkció vesztéséhez vezethet, hanem a rozsda, mint idegen anyag a robbanás veszély kockázatát is növeli.
· A robbanó anyag gyártásban különösen nagy a kockázata a katasztrófák bekövetkezésének. Amennyiben nem megfelelően hajtják végre a veszélyek beazonosítását és a kockázatok értékelését, úgy nincs esély elkerülni a robbanásokat, amely esetében nincs lehetőség evakuálásra. 
· Bár a bekövetkezett esemény nem járt személyi sérüléssel, mert az üzem távirányításban volt működtetve, azonban az anyagi kár jelentős volt. 
· Abban az esetben amikor az üzem automatizált, táv működtetése biztosított, indokolt rendszeres berendezés vizsgálatokat és auditokat végezni. Ezzel elkerülhető az üzemzavari események miatt, fellépő  anyagi kár és más hátrányos következmények előfordulását.
4., esemény
Az esemény megnevezése: 
Meghibásodott berendezés   
Az esemény leírása:
Az üzemeltető személyzet egy tömörtelenséget fedezett fel a fenol szivattyú házban, közvetlenül a fenol tartály közelében. Az fenol tároló tartály egyik csatlakozó pereménél tapasztaltak tömítés hibát. A műszakvezető megpróbálta gumilapos ideiglenes javítással megszüntetni a tömörtelenséget. A javítás közben vizes permetet szórtak a hibás csatlakozásra ezzel is csökkentve a fenollal történő közvetlen érintkezés veszélyét. A szivárgási helyen eltávozó fenolt egy 20 m3-es földalatti  kármentő tartályban gyűlt össze a technológiai kialakítás szerint.  A kármentő tartály rendelkezett „szint vészmagas” üzemzavari jelzéssel, de az esemény időszakában a mérés üzemképtelen volt. A hibás szintjelzésről az üzemeltető személyzetnek nem volt tudomása, mert a jelzés ciklikus ellenőrzése nem volt része a rendszeres hibajelzés próbáknak.
Miután a gumilapos ideiglenes tömítés nem járt eredménnyel, a személyzet kísérletet tett lezárni a tartály szívóvezetékének kézi armatúráját. A szelep zárása során a szelep orsó eltört. Ilyen módon a tartály kizárása nem volt lehetséges. A feltárt tömörtelenség mellett még három olyan tömörtelenség keletkezett a szivattyúházban, amelyen keresztül a kikerülő fenolt szintén a kármentő fenol tartályba került elvezetésre.  A személyzetnek nem volt engedélyezve a szivattyúházba történő belépés, a fellépett fenol szivárgás megszüntetéséig. 
[bookmark: _Hlk497292114]A technológiában rendelkezésre állt egy tartalék szennyezett fenol tartály, arra az esetre, ha a kármentő tartály tisztítása válik szükségessé.  A kármentő fenol tartály túltöltődésének megakadályozására üzembe vették a kármentőt és a szennyezett fenol tartályt összekötő csővezetéket és a kapcsolódó szivattyút. Az üzembevételi folyamat során a személyzet észlelte, hogy a kármentő tartály túltöltődött, és a fenol-víz keverék bejutott a lakossági szennyvízcsatorna rendszerbe. A szennyvízcsatornaba átfolyt fenol-víz keverék mennyiségét az üzemeltető nem tudta megbecsülni. 
Az első fenol tömörtelenség felfedezését követő második napon döntés született a fenol felhasználást igénylő gyártási folyamat beindításáról, annak érdekében, hogy a tároló tartályban lévő, más módon nem eltávolítható fenol tartalmat mielőbb elhasználják. Ilyen módon biztosítva a tartály tartalmának leürülését a meghibásodott tömítés lecseréléséhez. A beindított gyártási folyamat során,  a személyzet eszelté, hogy a tároló tartály szintmérésének elektronikus kijelzője  nem a valós szintet mutatja. A helyi szintméréssel történt összehasonlítás alapján megállapítható volt, hogy a kijelzőt működtető szintmérés „megszorult” és a valós tartályszint a kijelzőn mutatott értéknél alacsonyabb. A üzemeltetés vezetése ekkor azonosította, hogy 25t fenol folyt el a fellépett szivárgások miatt, a tároló tartályból. A kármentő tartály a szivárgások jelentős részét összegyűjtötte, de túltöltődés miatt 5t fenol folyt át a lakossági szennyvízcsatorna rendszerbe. A fenol káros következményeiről a lakosság vagy a hatóság részéről nem érkezett bejelentés. Az üzemeltető speciális karbantartó társaságot vett igénybe a még fent álló tömörtelenségek elhárítására. 
 Az eseményt kiváltó okok:
Megállapítható volt, hogy különböző okok együttes előfordulása vezetett az üzemzavarhoz. A közvetlen ok a karimás kötés tömítés hibája volt, amely a tömörtelenség kialakulását okozta.
A tömítés és a meghibásodott elzáró armatúra javítása során megállapítható volt, hogy a hosszú ideje hibás tömítésen jelentkező deformáció akadályozta meg a határoló armatúrát a záróirányú mozgatásban.
A szeleporsó törését is a hibás tömítés miatt fellépő szelep zárótest mozgásának akadályozása idézte elő. 
· A meghibásodott tömítésre vonatkozóan megállapításra került, hogy  szivárgás már korábban több alkalommal volt tapasztalható.  A tömítést 18 évvel korábban helyezték be a karimáskötésbe, még a tartály létesítésének idején.
· A tömítés anyagára vonatkozóan megállapítható volt, hogy fenol rezisztens anyagú, ennek ellenére jelentősen megsérült a fenollal történő érintkezés hatására.
·  A tároló tartály létesítése óta (18 év) a tartály elzáró armatúra nem volt zárva, illetve funkcionális ellenőrzése sem történt meg. 
· A tartály táv szintmérésének hibája nem állt fent hosszú ideje, mert néhány nappal az üzemzavar előtt a szint mérés rutin ellenőrzése megtörtént és a személyzet hibát nem észlelt. 
Az esemény tanulságai:
· Az üzemzavar rámutatott arra, hogy a fenol rezisztens anyagok is öregednek az idő múlásával és elvesztik ellenálló képességüket. Ezért az agresszív közeggel szemben ellenálló anyagok alkalmasságát  (öregedését)  időszakosan ellenőrizni szükséges ( az erre vonatkozó szabványok figyelembe vételével) , és tömítések ciklikus cseréjét is ütemezni indokolt. 
  
· A biztonsági funkciót ellátó elzáró szerelvényeken ( pld. kézi szelep) a gyártási folyamat befejezését követően, vagy ütemezetten hetente indokolt elvégezni egy zár-nyit ciklust.


· Az esemény után elvégzett szakértői audit feltárta, hogy a berendezések állapot ellenőrző programja nem teljeskörű. A bevezetett új ellenőrzési eljárások még a gyakorlatban nem kerültek implementálásra. Ez körülmény felhívja arra, hogy egy utó audit során indokolt vizsgálni a biztonsági irányítási rendszer megvalósult naprakész állapotát.

Az öregedési folyamattal kapcsolatos általános megállapítások:
A berendezések, szervezetek és személyzet öregedési természete a veszélyes anyagokkal foglalkozó társaságok számára ismert jelenség világszerte. Azonban néhányan hibásan értelmezik az öregedési jelenséget és kizárólag a berendezések életkorához kötik.
Az öregedési folyamat a veszélyes anyagokkal foglalkozó vállalkozásoknál túl mutat a berendezések korróziós folyamatainak kézben tartásán. Az öregedés nem csak a berendezéseknél jelentkezik, de öregedés történhet a szervezet és a személyzet vonatkozásában is. 
Néhány öregedési jellemző feltárható a társaságoknál végrehajtott változások során. Például  új, kevésbé tapasztalt személyzet alkalmazása esetén a döntéseknél nem kerül figyelembe vételre a szükséges információk teljes köre, vagy  figyelmen kívül hagyják a szabályozások egymásba kapcsolódását, illetve a megváltozott hatósági előírásokat. 
Legrosszabb eseteben az öregedés kezelés hiánya súlyos üzemzavarokhoz vagy balesetekhez vezethet.  Éppen ezért a biztonsági irányítási rendszernek kiemelt figyelmet kell fordítani az öregedés okozta negatív hatások kezelésére, különös tekintettel az anyag elhasználódására,   berendezések elavulására vagy a szervezet elöregedésére, amelyek hatással vannak a berendezésekre, a folyamatokra és a technológiai tudás bázisra.
Az anyag elhasználódás:
Az anyag elhasználódás ismérvei eléggé kézzelfoghatók, ha figyelemmel kísérjük a szén acél korróziós folyamatokat, amely az egyik lényeges kiváltó okai a súlyos üzemzavaroknak, illetve baleseteknek. Szintén ide sorolhatók a rezgések okozta fáradások hatások, különösen a nem fém alapú anyagok (műanyagok, üvegszál, beton) esetében.
Berendezések avulása:
Az avulás jelensége hátrányosan érintheti a berendezéseket a technológiai folyamatokat és a kapcsolódó eljárásrendeket. 
A berendezés elérheti vártnál korábban az életciklusa végét, ha az állapot romboló folyamatok összeadódnak. Ilyenek lehetnek az üzemeltetési paraméterek megváltozása, az előírtnál hosszabb üzemben tartás a berendezés karbantartása nélkül. Az avulási folyamat okozta kockázatot növeli, ha nem állnak rendelkezésre azok a tartalék alkatrészek, amelyeknek ciklikus beépítését a berendezésre vonatkozó előírások rögzítik.
Elöregedő szervezeti struktúra: 
A legnagyobb aggodalomra adhat okot egy szervezet életében, ha hiányzik a megfelelő tudás és tapasztalat. 
A szervezet öregedésének detektálása nagy kihívást jelent egy társaság életében. A szervezet próbálja elrejteni vagy kompenzálni a nem megfelelő humán képességeket vagy a dokumentációs hiányosságokat. A hiányos dokumentáció vagy nem megfelelő szabályozás kockázatot jelenthet a kritikus berendezések állapot felügyeletében. 
Az öregedéssel kapcsolatos rizikó csökkentésére ajánlott rendszeres auditokat és üzemzavar kivizsgálásokat szervezni, annak érdekében, hogy feltárásra kerüljenek azok a berendezések, folyamatok és emberi tényezők, amelyek a kockázatok forrását jelenthetik. 
Az öregedési folyamatokhoz kapcsolódó statisztikai adatok:

